kardosdrur/scandi-wiki huggingface dataset:
Jens Gregersen (politiker)

Jens Gregersen (født 1. april 1794 i Hørby Sogn ved Holbæk, død 17. juli 1874 i Kundby ved Holbæk) var en sjællandsk landmand og politiker.

Han var søn af en gårdfæster Gregers Larsen og blev i sin barndom vidne til, at faderen under hovarbejdet blev pryglet af ladefogden. Det gav anledning til et had mod herremandsvæsen, og han vile derfor ikke tage selv tage fæste under Hørbygård, hvortil faderen hørte.

Han købte i 1822 en arvefæstegård i Kundby og viste sig at være en dygtig landmand. Han blev grebet af tidens politiske bevægelser og rejste omkring med en husmand Peder Hansen fra Lundby og en skolelærer Rasmus Sørensen for at vække sine standsfæller.

Han tog initiativ til etableringen af Bondevennernes Selskab, idet han sammen med 8 andre mænd fra Holbæk Amt i 1845 sendte Johan Christian Drewsen og Balthasar Christensen en opfordring om at stifte "en stor Landboforening for hele Landet, der kan arbejde og virke for Bondestandens Emancipation og lige borgerlige Ret med de andre Samfundsklasser".

Han valgtes i 1848 til den grundlovgivende rigsforsamling, men opgav næste år kredsen for at give plads for Anton Frederik Tscherning. Da Tscherning i februar 1853 søgte valg i Kongens Lyngby-kredsen, opstillede Gregersen i sin gamle kreds, men blev vraget til fordel for en anden bondeven, Hans Jensen i Kundby.

Han opgav i 1873 sin gård til en svigersøn og døde i 1874. Hans enke, Ane Sophie f. Toftegaard (født 1800), døde 1884.

Eksterne henvisninger 
 

Danskere i 1800-tallet
Politikere fra Bondevennerne
Medlemmer af Den Grundlovgivende Rigsforsamling
Landmænd fra Danmark
Personer i Dansk Biografisk Leksikon
Artikler fra 1. udgave af Dansk biografisk leksikon
Modo

Modo har flere betydninger:

MODO Hockey – en svensk hockeyklub
Modo (Motormus fra Mars) – en af de tre hovedpersoner fra tegneserien Motormus fra Mars.
Färjestad BK

Färjestad BK (tidligere Färjestads BK), FBK, eller i daglig tale bare Färjestad, er en ishockeyklub beliggende i Karlstad, Värmlands län i Sverige der spiller i den bedste svenske række, elitserien. Man spiller sine hjemmekampe i Löfbergs Lila Arena som har plads til 8250 tilskuere.

Klubben blev stiftet i 1932 og fik ishockey på programmet i 1956. Klubben er en af de absolut største klubber i Sverige og indtager i øjeblikket førstepladsen i svensk ishockeys marathon-tabel. Man har vundet det svenske mesterskab 9 gange, senest i 2011.

Svenske mesterskaber 

 1981
 1986
 1988
 1997
 1998
 2002
 2006
 2009
 2011

Danske spillere 

 Jesper Duus (1987-1996)
 Jesper B. Jensen (2014-)

'Fredede' numre 

 Nr 2 Tommy Samuelsson
 Nr 5 Håkan Loob
 Nr 9 Thomas Rundqvist
 Nr 9 Ulf Sterner
 Nr 21 Jörgen Jönsson

Ishockeyklubber i Sverige
Karlstad
Josh Hancock

Josh Hancock (11. april 1978 – 30. april 2007) var en amerikansk baseballspiller.

Han var en højrehåndet pitcher og spillede for St. Louis Cardinals, men blev oprindeligt draftet af Boston Red Sox. Derudover havde han også spillet for Philadelphia Phillies og Cincinnati Reds.

Josh Hancock blev dræbt den 30. april 2007 tidligt om morgenen lokal tid i en bilulykke i St. Louis.

Noter

Eksterne henvisninger 

 Josh Hancocks statistikker på Baseball Reference

Baseballspillere fra USA
Personer fra Missouri
Boston Red Sox
Omkomne ved trafikulykker i USA
Cleveland (flertydig)

Cleveland har flere betydninger og henviser til flere artikler:

Geografi
 Australien
 Cleveland, Queensland – by i Queensland.
 Cleveland, Tasmanien – by i Tasmanien.

 Canada
 Cleveland, Quebec – by i provinsen Quebec.

 England
 Cleveland, England – tidligere county i den nordøstlige del af England.

 USA
 Cleveland – by i staten Ohio, største og mest kendte.
 Cleveland, Missouri – by i staten Missouri.

Fiktion
 Cleveland Brown – person i den amerikanske TV- serie Family Guys.

Personer
 Grover Cleveland – tidligere amerikansk præsident fra 1885 til 1889 og fra 1893 til 1897.

Skibe
 USS Cleveland – navnet på tre tidligere skibe fra den amerikanske flåde.

Sport
 Cleveland Indians – amerikansk baseballhold fra Cleveland, Ohio.
 Cleveland Browns – amerikansk fodboldhold fra Cleveland, Ohio (hjemmebane Cleveland Browns Stadium).
 Cleveland Cavaliers – amerikansk basketballhold fra Cleveland, Ohio.
Golden State

Golden State henviser til forskellige artikler:

The Golden State – den amerikanske stat Californien er kendt under dette navn.
Golden State (passagertog) – amerikansk passagertog.
Golden State (musikalbum) – musikalbum fra det britiske band Bush.
Goldenstate – fanklub for Glostrup FK.
Copenhagen Art Ensemble

Copenhagen Art Ensemble eller CAE er et dansk jazzorkester, der blev oprettet i 1995. Orkesteret har sit udspring i jazztraditionen, men valgte at krydse grænser fra den første koncert. Under ledelse af Ture Larsen og Lotte Anker har CAE lavet koncerter som:

 CAE og John Thichai
 CAE og Tim Berne
 CAE og Radiojazzgruppen (1964-1985)
 CAE og Nordic Experience
 CAE og Cubansk BATA tradition
 CAE og Zapolski-Kvartetten
 CAE og Purple Spaze
 CAE og Surround Sound (8 speaker set-up)
 CAE og Performance (Up Against the Wall)
 CAE og LydSky (Surroundsound & Laptop)
 CAE og Carl Fredrik Reuterswärd

Henvisninger 
 Copenhagen Art Ensemble - Curriculum
 Copenhagen Art Ensemble på Myspace
 CAE Soundcloud

Musikgrupper fra Danmark
Musikgrupper fra 1995
Kaj-Erik Eriksen

Kaj-Erik Eriksen (født d. 15. februar 1979) i Vancouver, British Columbia er en canadisk skuespiller. Han fik sin første store rolle i 1991 i tv-serien The Commish hvor han spillede rollen som David Scali. Han har siden 2005 haft en fast rolle i tv-serien The 4400.

Til daglig bruger han fornavnet "Kaj", som udtales ligesom på dansk. Efternavnet har han fra sin far, Svend-Erik Eriksen, der som 3-årig immigrerede til Canada fra Danmark med sine forældre og søskende.

Eksterne henvisninger 

 

Skuespillere fra Canada
Reebok Stadium

Reebok Stadium er siden 1997 hjemmebane for den engelske Premier League klub Bolton Wanderers. Stadionet ligger i Horwich nær ved Bolton og afløste klubbens tidligere hjemmebane Burnden Park. Reebok Stadium er et moderne stadion, udelukkende med siddepladser og har plads til 28.723 tilskuere. Navnet er et resultat af et sponsorat fra sportsudstyrsfirmaet Reebok der er langtids-sponsor for Bolton Wanderers. Stadionrekorden er 28.353 som blev opnået i forbindelse med en Premier League kamp mod Leicester City den 28. december 2003.

Fodboldstadioner i England
Bolton
Etableret i 1997
Peder Pedersen (musiker)

Peder Thomas Pedersen  (10. september 1973 i Roskilde) er musiker og selvlært skuespiller.

Karriere 
Han begyndte som scratch- og mix-dj i starten af 90'erne og var bl.a. med til DM i mix 1991, hvor han fik en 4. plads. Midt i 90'erne begyndte han at lave hiphop-radio på P3 sammen med danmarksmester DJ Knud. Peder fortsatte senere ad den vej ved bl.a. at være den ene halvdel af Gramsespektrum og senere være med i WulffMorgenthaler og Dolph og Wulff.

Han har også haft småroller i Se til venstre, der er en svensker, Kinamand, Voksne mennesker, Ørnen, Allegro og Mikkel og Guldkortet og som Pappa Teddy i Familien Teddy, om blev vist på TV2 Teddy.
Derudover har man set ham sammen med Dejan Čukić som lydmand til speakerboksen fra YouSee TV reklamerne.

På musikfronten har han været en fast del af både Prunes og Pelding.

Peder udsendte i 2007 sit soloudspil And He Just Pointed to the Sky.... Albummet blev valgt til det næstbedste fra Danmark i 2007 af Ekstra Bladet.

Filmografi 
 De frivillige (2019)
 Selvmordsturisten (2019)
 Lille sommerfugl (2020)

Referencer

Eksterne henvisninger 
 
 

Musikere fra Danmark
Tjek fødselsår
Skuespillere fra Danmark
Steen Brahe

Steen Brahe er navnet på flere personer:

 Steen Brahe til Knudstrup (1547-1620) – dansk rigsråd
 Steen Jørgensen Brahe (1623-1677) – dansk oberst
Krigsret

Krigsret har flere betydninger:

 Humanitær folkeret
 Krigsret (militær)
Sebastian Dorset

Sebastian Dorset (født 29. september 1970 i Aalborg) er en dansk standupkomiker, foredragsholder og skribent.

Uddannelse og karriere 
Dorset blev student fra Odense Katedralskole i 1990. Han debuterede som standupkomiker i 1995 på Britannia i København. Uddannet journalist fra Danmarks Journalisthøjskole i 1997. 

I 1999 havde Sebastian Dorset mindre optrædender i tv-sketchprogrammet Casper & Mandrilaftalen. Han medvirkede 2003 i standup-tournéen Fem på flugt med Mikael Wulff, Omar Marzouk, Lasse Rimmer og Carsten Bang. Har flere gange deltaget i TV2 Zulu programmet Stand-up.dk. Han har medvirket i det årlige standupshow til fordel for Unicef, Talegaver til Børn i årrækken 2003-2008, hvor han var vært sammen med Anders Fjelsted i 2006.. Var fra 2003 til 2009 redaktør på DRs satireredaktion Tjenesten, der sendte på både P3 og DR2. Sebastian Dorset blev brugt som vært på 6'erens komiske talentshow Danmarks næste Comedy-stjerne. Han var fra 2003 til 2007 bagsideskribent på gratisavisen Urban, ligesom han har skrevet klummer for Avisen Danmark og Avisen.dk

Han har desuden skrevet materiale til Mette Lisby, Jarl Friis Mikkelsen, Jan Gintberg og Tobias Dybvads program Dybvaaaaad! på TV 2 Zulu, ligesom han i 2008 har været medskribent på taler for Villy Søvndal (SF).

Sebastian Dorset har bidraget til en podcast-serie om depression. I 2019 indgik han i radio-kanalen Radio Louds udbudsansøgning som ansvarlig for kanalens satire, men han endte med at forlade opgaven før kanalens præmiere.

Sebastian Dorset er desuden forfatter til bogen Kvinder, børn og andre tosser fra 2006 samt Slem hund - En satirisk møgkøter fra 2013.

Udgivede standup-optrædener og krediteringer som skuespiller og medforfatter 
1997 Talegaver til børn
1999 Casper & Mandrilaftalen
2000-2001 Gintberg Show Off'
2002 Vindhætterne 2002 Stand-up.dk2003 Fem på flugt2003 Talegaver til børn2004 Talegaver til børn2005 Stand-up.dk2005 Talegaver til børn2006 Talegaver til børn2007 Stand-up.dk2007 Talegaver til børn2008 Tjenesten - nu på tv2008 Talegaver til børn2009 Stand-up.dk2011 Store Stygge Ulf Show2013 Quizzen med Signe Molde''
2019 "Ugen + det løse" med Huxi Bach

Referencer

Eksterne Henvisninger 
 
 

Komikere fra Danmark
Standupkomikere fra Danmark
Personer fra Aalborg
Foredragsholdere fra Danmark
Studenter fra Odense Katedralskole
Family Jewels

Family Jewels er en dobbelt opsamlings-DVD med AC/DC's musikvideoer. Musikvideoerne til de kendte sange er i kronologisk rækkefølge.
Hele disk 1 er med numre fra Bon Scott-æraen (1973-1979) mens disk 2 er med numre fra Brian Johnson-æraen (1980-)

 

Musikvideoer og DVD-er
AC/DC-videoudgivelser
Bænkemad

Bænkemad er en form for mobning, en slags tortur der udøves i skolegården, hvor offeret anbringes siddende eller liggende på en bænk, holdes fast i arme og ben og udsættes for diverse pinsler, som napning, begmand, hestebid og andet. Ofte gives det indbyrdes mellem drenge. Her er det ikke ualmindeligt, at det gives mellem venner "for sjov," men det kan også gives for alvor. Når det gives fra drenge til piger erstattes de smertefremkaldende handlinger ofte med at man kilder offeret.

Søren Kragh-Jacobsen nævner det på en sang fra pladen Tur-Retur fra 1977, hvor han siger, at han altid fik bænkemad af de andre.

Bænkemad kaldes også for bænkenas.
Samfund
Mobning
Peder Pedersen

Peder eller Peter Pedersen har flere betydninger:

 Peder Pedersen (borgmester) (1608-1669) – borgmester i København
 Peder Pedersen (diplomat) (1774-1851) – diplomat
 Peder Pedersen (1814-1879) (1814-1879) – gårdejer og medlem af Folketinget
 Peder Pedersen (1822-1911) (1822-1911) – landvæsenskommisær og politiker, medlem af Folketinget og Landstinget
 Peder Pedersen (1868-1948) (1868-1948) – gårdejer og politiker (fulde navn: Killerup Peder Pedersen)
 Peder Pedersen (fodboldspiller) (1882-1966) – OL-guldvinder i fodbold 1906 (fulde navn: Jens Peder Villiam Andreas Pedersen)
 Peder Pedersen (cykelrytter) (1945-2015] – tidl. formand for Danmarks Cykle Union (DCU)
 Peder Pedersen (instruktør) (født 1971) – instruktør af en lang række kendte musikvideoer, reklamefilm mm.
 Peder Pedersen (musiker) – DJ og musiker, der blandt andet er kendt fra Gramsespektrum og Wulff & Morgenthaler.
 Peder Pedersen (fridykker) – fridykker og indehaver af den nordiske rekord i dynamisk apnea med finner.
 Peter Pedersen (1806-1861) – astronom og medlem af Folketinget
 Peter Pedersen (fodboldtræner) - fodboldtræner i Holbæk
 Jydepeter (1856-1937) - Peder Pedersen, multi-instrumentalist, aktiv i anden halvdel af 1800-tallet

Desuden
 P.J. Pedersen (præst) (1841-1926) – stiftsprovst (Peder Julius Pedersen)
 P.J. Pedersen (1870-1962) – skolemand og borgmester (Peder Jørgen Pedersen)
 Peder Marius Pedersen (1891-1948) – distriktsingeniør
 P.O. Pedersen (ingeniør) (1874-1941) – ingeniør og rektor for Polyteknisk Læreanstalt (fulde navn: Peder Oluf Pedersen)
 Peder Larsen Pedersen (1880-1966) - dansk gymnast
 P.O. Pedersen (tandlæge) (1910-1994) – professor i almen tandlægevidenskab ved Tandlægehøjskolen i København (fulde navn: Niels Peder Poul Overdrup Pedersen)
 Peder Vilhelm Pedersen (1901-1981) – amtsvejinspektør

Se også:
 Peder/Peter Petersen
Strid

Strid er en tegneseriestribe, kendt fra bagsiden af Politiken. Striben blev tegnet af Jakob Martin Strid.

Der er udkommet to bøger med næsten alle striberne. Den Store Strid, og Den Store Strid 2 – Nu med Pave.

Hovedpersonen Strid, arbejder på Politiken, hvor han interviewer de danske politikere, berømtheder og selvopfundne personer.

Han er iklædt rød trøje, og hvide bukser med sko. Han har tre store strithår, og en karakteristisk næse.

Tegneserier fra Danmark
Tegneseriefigurer
Victoriatiden

Victoriatiden er perioden 1837-1901, hvor den britiske Dronning Victoria regerede.

Udtrykket victorianisme har navn efter Dronning Victoria af Storbritannien, hvis holdninger kom til at præge en hel generation af briter i slutningen af 1800-tallet.

Tiden var præget af en overklasse med tjenestefolk. På grund af de mange rigdomme, som strømmede til landet i Dronning Victorias regeringstid fra hele det britiske imperium, voksede der en ny, kulturbærende overklasse frem, som forsøgte at lægge afstand til underklassen. Hvis man kun havde råd til en tjener, ansatte man en butler, som var en personlig mangefunktions-tjener.

Overklassens kvinder havde vældige kjoler, som gjorde dem afhængige af deres tjenestefolk. Da det blev anset for frækt at vise anklerne, måtte kvinderne ikke gøre noget, hvor de kunne vise ankler. Man opbyggede snobberi og dobbeltmoral og afviste enhver form for lystbetonet adfærd, særligt hvis den havde en seksuel side.

Efter Victoriansk tid og Klunketiden fulgte den Edwardianske periode.

Historiske epoker
Storbritanniens historie
Gladsaxe (flertydig)

Gladsaxe eller Gladsakse kan henvise til flere stednavne:
 Gladsaxe (Skåne) – en bebyggelse ved Simrishavn i Skåne
 Gladsaxe – en bebyggelse i Gladsaxe Sogn på Sjælland
 Gladsaxe Kommune nord for København
Knutstorp borg

Knutstorp (før 1658 ) er en borg i Svalöv kommune, Skåne i Sverige.

Knudstrup var sædegård midt i 1300-tallet. Ved udgangen af middelalderen var den kommet i Brahe-slægtens eje og tilhørte slægten til 1663. Astronomen Tycho Brahe blev født her i 1546. 

Siden tilhørte den medlemmer af slægterne Thott og Anckarstierna. Borgen blev i 1771 solgt til greve Fredrik Georg Hans Karl Wachtmeister og har siden tilhørt dennes slægt.

Hovedbygningen stammer fra midten af 1500-tallet. Borgen brændte i 1678 og 1956.

Eksterne henvisninger 

 Knutstorps borg – officiel hjemmeside 
Sylve Åkesson: Om Knutstorps borg  

Bygninger, konstruktioner og anlæg i Svalövs kommun
Slotte i Skåne
Tycho
Klart Dér!

Klart Dér! var en dansk hiphop-gruppe, der oprindeligt udsprang af hiphop-miljøet i Næstved (cirka 1994), men som senere fik nye medlemmer og baserede sig i København. Gruppen huserede flittigt i den danske hiphop-undergrund med demobånd, live-shows og gæsteoptrædender på forskellige danske rapudgivelser. Karrieren kulminerede med udgivelsen af langspilleren Elektriske Fyrfadslys (Kølig Grammofon 2000) og optræden på Roskilde Festival 2000. Kort tid herefter gik bandet i opløsning grundet uforenelige ambitioner.

Klart Dér! bestod af:
 DJ Nage (Niels Henrik Gerts) musik og rap
 Kenneth Kold (Kenneth Møller) rap
 Tyde T (Henrik Thøgersen) rap
 DJ Pladespiller aka. Steen Rock (Steen Lund Holbek) scratch

Alle fire medlemmer er fortsat aktive på den danske musikscene med deres egne projekter.

Diskografi 

 Verbale Tæsk, 1994 (demo)
 De Grimme Ællinger, 1996 (Scandinavian Records, compilation), nummeret "Mikrofonhenretter"
 Rap'O'Mania Vol. 1, 1996 (Virgin, compilation), nummeret "Rim Til Dit Flæsk"
 Born 2 Rock EP'en, 2000 (Kølig Grammofon)
 Elektriske Fyrfadslys, 2000 (Kølig Grammofon)
 Kølig Kumpaner, 2001 (Kølig Grammofon, compilation), nummeret "Siden Tidernes Morgen"
 Dansk Rap 1988-2003, 2003 (Di:Lemma, compilation), nummeret "Born 2 Rock"

Eksterne henvisninger 
 

Hiphopgrupper fra Danmark
Har spillet på Roskilde Festival
Musikgrupper fra 1994
Frosta herred

Frosta herred (før 1658 ) var et herred beliggende i det daværende Malmøhus len.

I den danske tid (før 1658) var Froste Herred et af de vigtigste herreder i Skånelandene.

I herredet lå bl.a. Bosjökloster (før 1658 ) og Skarhult slot (før 1658 ).

Lensmænd 
1569-1571 Otte Thygesen Brahe
1575-1582 Steen Brahe til Knudstrup

Se også 
 Skånske herreder

Herreder i Skåne
Malcolm Gladwell

Malcolm Timothy Gladwell (født 3. september 1963) er en engelsk-født canadisk forfatter og journalist ved magazinet The New Yorker siden 1996.

Han fik sit store gennembrud med bogen Det magiske vendepunkt og siden den lige så populære Blink, der begge lå nummer 1 gennem flere måneder på den amerikanske boghandlersalgsliste. I 2005 var Malcolm Gladwell på Time Magazine's top 100-liste over de mest indflydelsesrige personer.

Bogen Blink (udkom på dansk i 2006) nærmer sig menneskets intuitive evner fra en ikke-mystisk vinkel og viser hvordan vores lynhurtige kognitionsapparat faktisk kan bruges i mange situationer, mens det udgør en fare eller en mulig fælde i andre.

I 2008 udkom Gladwells tredje bog "Outliers" i USA. Den udkom på dansk under titlen Afvigerne i september 2009. Bogen handler om de bagvedliggende og ofte skjulte årsager til succes i livet.

Han er også vært for podcastet Revisionist History.

Bibliografi 
 The Tipping Point: How Little Things Can Make a Big Difference (2000)
 Det magiske vendepunkt: Hvordan små ændringer bliver til store forandringer
 Blink: The Power of Thinking Without Thinking (2005)
 Blink: Styrken ved at tænke uden at tænke
 Outliers: The Story of Success (2008)
 Afvigerne: Historien om succes
 What the Dog Saw: And Other Adventures (2009)
 Hvad hunden så og andre historier
 David and Goliath: Underdogs, Misfits, and the Art of Battling Giants (2013)
 David og Goliat: Kunsten at kæmpe mod giganter

Referencer

Eksterne henvisninger 

 Gladwells website
 

Faglitterære forfattere fra USA
Journalister fra USA
Podcastere fra USA
Koldingkoggen

Koldingkoggen (eller Kolding-koggen) er et skibsvrag, som blev fundet i 1943 i Kolding Fjord. Den er dendrokronologisk dateret til kort efter 1190, hvilket var under Knud 6.s regenttid, men det er uvist, hvornår skibet sank. Det blev dog ikke hævet med det samme, men placeret undervands til senere undersøgelse.

Koldingkoggen blev hævet af Nationalmuseet i 2001, til nærmere undersøgelse og opmåling, i forbindelse med Nationalmuseets undersøgelse om de ældste danske skibe. I den forbindelse blev det fastslået, at det var en ca. 19 m lang og 7 m bred kogge, som blev bygget i egetræ omkring år 1190. Egetræet stammer sandsynligvis fra området ved Haderslev. Den har desuden haft stævnror, og det er dermed det hidtil ældste kendte fund af et skib, der med sikkerhed har haft stævnror. Derudover er der også fundet keramik, som svarer til den keramik, der var på Kolding-egnen i 1200-tallet.

Konservering og rekonstruktion 
Siden koggen blev hævet i 2001, har den været opmagasineret i store kar på Koldinghus, da hverken Nationalmuseet eller Museet på Koldinghus har midler til at få skibet restaureret. Museet på Koldinghus forsøger at indsamle midler til en konservering og udstilling af skibet for at undgå, at det igen bliver nedsænket i fjorden. I 2016 tog Kolding Kogge Laug initiativ til at starte en indsamling med det formål at bygge en kopi af skibet.

Referencer  

Genstande fra middelalderen fra Danmark
Arkæologiske fund fra Danmark
Koggen
Skibsvrag i Danmark
Det magiske vendepunkt

Det magiske vendepunkt () er en bog af Malcolm Gladwell, der først blev udgivet i 2000 af forlaget Little Brown under navnet The Tipping Point. Den blev udgivet på dansk i 2004 af forlaget Bindslev.

Bogen beskriver, hvordan små ændringer bliver til store forandringer og diskuterer kriminalitet, anti-rygekampagner, modetrends, børneudsendelser, rygter og et væld af andre eksempler på smitsom adfærd.

Litteratur i 2000
Engelsksprogede bøger
Blink (roman)

Blink er en roman af den canadiske forfatter Malcolm Gladwell. Den er udgivet i 2005, Little, Brown and Company, Blink. Udgivet på dansk i 2006, forlaget Bindslev

Bogen nærmer sig menneskets intuitive evner fra en ikke-mystisk vinkel og viser hvordan vores lynhurtige kognitionsapparat faktisk kan bruges i mange situationer, mens det udgør en fare eller en mulig fælde i andre.

Romaner fra USA
Litteratur i 2005
Fædrelandssang

En fædrelandssang kan både være en betegnelse for en nations officielle nationalsang og for en bestemt lyrisk genre. 

Fædrelandssangen som lyrisk genre kom for alvor frem i perioden 1847-1870 og betegner et stykke litterær brugskunst i lighed med salmen og ofte i formen af en hymne eller en march.

Fædrelandssange var ganske vist blevet skrevet i Danmark før 1848 - specielt i årene lige efter 1818, hvor prins Frederik af Hessen-Kassel foranstaltede en dansk nationalsangskonkurrence, men i begyndelsen af 1800-tallet blev der endnu ikke sunget fællessang uden for kirken. Der kom derfor først rigtigt liv i fædrelandssangen, da der i 1840'ernes nationale bevægelse opstod folkelige forsamlinger, hvor der både blev holdt taler og sunget.

Genrens fremvækst kan også ses som et udtryk for, hvordan tidens begivenheder, f.eks. De Slesvigske Krige, prægede den danske litteratur, idet denne genre som oftest havde et retorisk formål – at bevise landets legitimitet og dets berettigelse i verden.

Således kan man også forklare, hvorfor flere danske fædrelandssange blev samlet i Kongesangbogen i 1940, da fænomenet alsang bredte sig i Danmark i de første år under besættelsen.

Kendetegnende for fædrelandssangene er det, at nationens positive værdier fremhæves. Formålet er at opbygge landets identitet. Det kan være landskabelig skønhed, dets frugtbarhed, dets konge og virksomme indbyggere. Den vigtigste dimension af fædrelandssangen er dog, at den peger ind i fremtiden, idet dens egentlige pointe er, at den besungne nationale identitet skal bevares og befæstes.

Kildehenvisninger